Last saved by: Žideková Alena

OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 1 Pv 717/16/5511-7	Žilina  29.12.2016
EEČ: 2-43-411-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
a
poškodenými:  
1.	XXXXX 
dátum narodenia: XXXXX 
trvalé bydlisko: XXXXX XXXXX, XXXXX XXXXX, Slovensko 
2.	XXXXX 
dátum narodenia: XXXXX 
trvalé bydlisko: XXXXX XXXXX, XXXXX XXXXX, XXXXX 
Obsahom zmieru je:
 
Peňažná suma určená na všeobecne prospešné účely: 60,--€ 
Konkrétny adresát peňažnej sumy určenej na všeobecne prospešné účely: združenie Náruč - pomoc deťom v kríze, Zádubnie 56, 010 03 Žilina  
Suma odovzdaná štátu na peňažnú pomoc obetiam trestnej činnosti: 60,-- € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona

realizované policajtom Okresný dopravný inšpektorát v Žiline pod spisovou značkou ORP-212/DI-ZA-2016.

na tom skutkovom základe, že: 
    dňa 25.08.2016 v čase o 07:10 h viedol osobné motorové vozidlo zn. VW - Polo, evidenčné číslo XXXXX po ceste 1/64 v Žiline - Bytčici v smere jazdy od Rajca do Žiliny, napriek tomu, že jeho schopnosť viesť vozidlo bola znížená únavou, následkom čoho dostal mikrospánok a ako prechádzal km 200,00 pri zastávke SAD Žilina - Pažite prešiel do protismernej časti vozovky, kde ľavou prednou časťou vozidla narazil do  ľavej bočnej časti vozidla zn. Škoda Octavia,  evidenčné číslo  XXXXX, ktoré v opačnom smere viedol vodič XXXXX, ktorému z nedbanlivosti spôsobil podvrtnutie krčnej chrbtice, pomliaždenie hrudnej chrbtice, podvrtnutie zápästia vľavo a oderku ľavého predlaktia,  ktoré zranenia si  vyžiadali práceneschopnosť v trvaní do 42 dní,
      pričom vodič XXXXX svojím konaním porušil ustanovenie § 4 ods. 2 písm. f), § 9 ods. 1 Zákona č. 8/2009 Z. z. o cestnej premávke,. 
 
Odôvodnenie:
 Poverený príslušník PZ,   ODI  Žilina,   uznesením pod sp. zn. ORP-212/DI-ZA-2016 dňa 17.10.2016 začal trestné stíhanie a súčasne podľa § 206 ods. 1 Tr. por.   vzniesol obvinenie XXXXX pre prečin ublíženia na zdraví podľa § 158  Trestného zákona, na tom skutkovom základe ako je uvedené v predmetnom uznesení.

V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škoda poškodeným bola uhradená pri zmierovacom konaní nahlásením poistnej udalosti v zákonnej poisťovni vozidla.

Skutočnosť uzavretia zmieru medzi obvineným a poškodenými je zrejmá z dohody uzatvorenej dňa 09. 12. 2016 na Okresnom súdu  v Žiline.

Pred samotným rozhodnutím o schválení zmieru bola obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodenými dobrovoľne.

Výšku peňažnej sumy určenej na verejnoprospešné účely súd stanovil na 120,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  združeniu Náruč - pomoc deťom v kríze, Zádubnie 58, 010 03 Žilina, IČO: 36138665, číslo účtuXXXXX, Variabilný symbol: XXXXX, vedený v Slovenskej sporiteľni, a.s.

 Pričom  suma 120,-€ bola dňa  19. 12. 2016 poukázaná na účet Krajskej prokuratúry v Žiline č. XXXXX vedený v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinený doposiaľ nebol súdom odsúdený  a ani nebol postihnutý za priestupky.

Na základe uvedeného som rozhodol tak, ako je uvedené vo výrokovej časti tohto uznesenia.  
Poučenie:
Proti tomuto uzneseniu nie je prípustná sťažnosť. 

Mgr. Marek Sinčák 
prokurátor